Tinna n winna akken-nni yukker, n winna akken-nni id-iwwet ar dagi s tyennat n wuzal, s teblaṭ n wuzal. Llant tlata n teḥdayin ah, setta setta n taḥdayin, setta, taneggarut-nni tamecṭuḥt isem-is Ɛica. Iruḥ baba-nsent ɣer lḥiǧ, ur sɛint ara yemma-nsent, ala baba-nsent i sɛant. Yenna-as : “ A yessi, ad ruḥaɣ ar lḥiǧ, meqraɣ, tura aqli d tikli ad mmtaɣ, meqraɣ ad ruḥaɣ ad ḥuǧaɣ. A yessi, dayen-nni akent-ǧǧaɣ, akent-ǧǧaɣ, acu ara teččemt dayen-nni ” ; yenna-as : “ Niqal gumaɣ akent-ǧǧaɣ tura dayen-nni ”. Nnant-as : “ A baba ruḥ ”. Yeǧǧaasent-id lqut n useggas, lweqt-nni imiren aseggas i ttɣimin di lḥiǧ, yeǧǧa-asent-id kullec, yeǧǧa-asent-id kullci. Iweṣṣa yiwet n temɣart, yenna-as : “ Ma yella wacu ikent-ixuṣṣen attan temɣart-a ad truḥ muraflan ad truḥ ldimt-as-d tawurt ”. Tettili-as tinna, yumen-itt, yenna-as : “ Ma d wiyaḍ ala, alamma ussiɣ-d, alamma mekneɣ-akent-id timcaṭ n dheb akked taɛekkazt, akent-id-snaɛtaɣ akka si lecqayeq, timceṭ n dheb akent-id-snaɛtaɣ si lecqayeq, akked taɛekkazt n dheb, ur ttelimt tawwurt i ḥed ”. Yeǧǧa-asent-id aqejjun yeṣḍen, yeqqen akka ɣef deg uzniq.